# 

Zápisnica z pracovného stretnutia

Účastníci: podľa prezenčnej listiny

Konanie: PS K9.4 Lepšie dáta

Čas: 16.7.2019, 13:00 – 15:00

Názov projektu: Zlepšenie využívania údajov vo verejnej správe

Kód projektu: 314011S979

Názov Aktivity: Aktivita 2 Riadenie vyhlasovania referenčných údajov a prepájania údajov

Aktivita 5 Podpora zvýšenia rozsahu a kvality otvorených údajov

Aktivita 6 Podpora pri úprave legislatívy na zabezpečenie efektívnejšieho

riadenia a správy

Program:

1. Pripomienky k Centrálnemu dátového modelu
2. Plán vyhlasovania referenčných údajov – aktuálny stav a postup prác
3. Základné číselníky – aktuálny stav vo vyhlásených číselníkoch a vývoj pri vyhlasovaní nových
4. Uzavretie diskusie  - Postup pre pripojenie do IS CSRU v roli poskytovateľa údajov
5. Zákon o údajoch – predstavenie prvej časti
6. Stop byrokracii – informácia o prácach a stave prvej fázy k 1.9.2019
7. Plnenie úloh v oblasti Open data (Analýza zverejňovaných datasetov: a iné)
8. Zákon o BIFO/SIFO – aktuálny stav po MPK
9. Informácia o otvorení dopytových výziev (Manažment údajov,...)
10. Iné, navrhnite (napr. diskusia k dokumentom Dátovej kancelárie)

Zápis

1. Pripomienky k Centrálnemu dátového modelu

Prítomní boli požiadaní o zaslanie pripomienok k materiálu Centrálny dátový model. Materiál bude s viditeľne zapracovanými pripomienkami uverejnený na stránke DK. Pani Brtková požiadala o vysvetlenie, ako bola zostavovaná príloha materiálu – Zoznam dátových entít.

Úloha: Zaslanie pripomienok k materiálu

Zodpovední: Členovia PS

Termín: 23.07. 2019

1. Plán vyhlasovania referenčných údajov – aktuálny stav a postup prác

Andrej Hajdúch a p. Suja z Ministerstva vnútra informovali zúčastnených o postupe a prekážkach ( financovanie, rokovania so ŠÚSR, adresné body), čo sa týka vyhlásenia Registra adries ako referenčného registra. Taktiež bola podaná informácia prečo nebude vyhlásený register nedoplatkov zo zdravotného poistenia za referenčný register. Dôvodom bolo, že zdravotné poisťovne nevystupujú v tomto prípade ako OVM (zákon o zdravotných poisťovniach) Viktória Šunderlíková informovala, že na ÚPVII (MetaIS) je už požiadavka „časť obce“ vyhlásiť za základný číselník.

1. Základné číselníky – aktuálny stav vo vyhlásených číselníkoch a vývoj pri vyhlasovaní nových

Viktória Šunderlíková informovala o aktuálnom stave vo vyhlásených číselníkoch a plánovaných krokoch pri vyhlasovaní nových.

P. Takacs navrhol diskusiu smerom k generickým/technologickým číselníkom. V diskusii boli navrhnuté 3 spôsoby riešenia. Tieto číselníky môžu byť vedené ako základné číselníky, číselníky evidované v MetaIS alebo ako otvorené údaje. Taktiež sa otvorila otázka duplicít číselníkov a ich zosúladenia údajov, procesu pri aktualizácií položiek číselníka, potreby viesť číselník Národnosť ako základný číselník.

Úloha: Zistiť, kto je konzument číselníka „národnosť“ v RFO

Zodpovední: MVSR

Termín: ASAP

Úloha: Zaslať gestorom číselníkov žiadosť o ich prioritizáciu pri vyhlasovaní

Zodpovední: Milan Andrejkovič

Termín: ASAP

1. Uzavretie diskusie  - Postup pre pripojenie do IS CSRU v roli poskytovateľa údajov

Prítomní boli požiadaní o zaslanie posledných pripomienok ku materiálu Postup pre pripojenie do IS CSRU v roli poskytovateľa údajov, ktorý po ich zapracovaní bude zaslaný členom skupiny na odhlasovanie Per Rollam.

Úloha: Zaslanie pripomienok k materiálu Postup pre pripojenie do IS CSRU v roli poskytovateľa údajov

Zodpovedný: Členovia PS

Termín: 19.07. 2019

1. Zákon o údajoch – predstavenie prvej časti

Milan Andrejkovič informoval o plánovaných krokoch pri tvorbe zákona. Listom budú oslovené zodpovedné subjekty s požiadavkou o spoluprácu pri jeho tvorbe.

1. Stop byrokracii – informácia o prácach a stave prvej fázy k 1.9.2019

Milan Andrejkovič informoval o tom, že od 1.9. 2019 je odstránená nová vlna predkladaní výpisov a potvrdení, týka sa to najmä povinnosti predkladať výpis z registra mimovládnych neziskových organizácií a informoval o stave riešenia potvrdení o návšteve školy.

Úloha: Požiadať MŠVVaŠ, aby na PS odprezentovalo stav kvality a harmonogram čistenia dát, potrebných ku potvrdeniam o návšteve školy

Zodpovedný: Milan Andrejkovič

Termín: 31.07.2019

1. Plnenie úloh v oblasti Open data

Milan Andrejkovič informoval o Analýze zverejňovaných datasetov, ktorú realizoval ÚSVSRROS a požiadal prítomných o zaslanie ich pripomienok.

1. Zákon o BIFO/SIFO – aktuálny stav po MPK

Milan Andrejkovič informoval o diskusii a stanovisku DK k danej problematike. Dátová kancelária udržuje, otvára a posúva odbornú diskusiu k danej téme, inštruuje o názore PS vedenie ÚPVII.

1. Informácia o otvorení dopytových výziev (Manažment údajov,...)

Juraj Paulen informoval, že všetky prílohy a dokumenty sú schválené a čaká sa na vyjadrenie vedúceho úradu.

1. Iné, navrhnite (napr. diskusia k dokumentom Dátovej kancelárie)

V rámci Dátovej kancelárie prebieha interné pripomienkovanie dokumentov pre službu My data a následne budú dokumenty sprístupnené na pripomienkovanie.

Zapísal: Markéta Šimoni